རྒྱ་ནག་གཞུང་གིས་བར་སྐབས་བོད་ནང་གསུམ་བཅུའི་ཟང་ཟིང་བྱུང་བ་དེ་ང་ཚོས་འདི་ནས་བརྒྱུད་སྐུལ་བྱས་པ་རེད་ཅེས་ང་ལ་བསྙོན་འཛུགས་བྱས་ཡོད།ངས་རྒྱ་ནག་གཞུང་ལ་འདི་སྐོར་གསལ་བཤད་མཐར་ཕྱིན་པ་བྱེད་དགོས་ཞེས་ཐད་ཀར་བཤད་པ་དང༌།ཡོངས་བསྒྲགས་ཀྱི་འབོད་སྐུལ་ཡང་བྱས་པ་ཡིན།དྷ་རམ་ས་ལར་ཞིབ་འཇུག་བྱེད་མི་བཏང་ནས་ང་ཚོའི་ལས་ཁུངས་ཁག་གི་ཡིག་སྣོད་བསྔོགས་ནས་བལྟས་ན་འགྲིགས།དེ་བཞིན་བོད་ནས་གཉེན་འཕྲད་སོགས་སུ་ཡོང་མཁན་མང་ཆེ་བར་ངས་ཐུག་ནས་སྐད་ཆ་བཤད་ཀྱི་ཡོད།སྐད་ཆ་སྒྲ་འཇུག་བྱས་ཡོད།དེ་དག་ཚང་མར་ཞིབ་འཇུག་བྱས་ན་འགྲིག་གི་རེད་ཅེས་སྐབས་དེར་འབོད་སྐུལ་བྱས་པ་ཡིན།ཞིབ་འཇུག་བྱེད་མཁན་མ་བྱུང་ཞིང་བསྙོན་འཛུགས་བྱས་ཏེ་བསྡད་ཡོད།དེ་ལྟར་གནས་ཚུལ་ལ་ལྟ་དུས།ངས་འདིར་མིང་འཁུར་བ་ཡིན་ན།ཧ་ལམ་བོད་དོན་གྱི་དཀའ་ངལ་སེལ་རྒྱུའི་ཚབ་ལ།དེར་འགོག་རྐྱེན་བྱེད་མཁན་ལྟ་བུ་ཞིག་ཆགས་ཀྱི་འདུགདེར་བརྟེན་བོད་སྤྱི་པའི་དོན་དག་འདི་བོད་མི་ཚོས་ཐག་གཅོད་བྱེད་རྒྱུ་དང༌།ང་དེའི་ནང་ཇུས་གཏོགས་བྱེད་དགོས་མི་འདུགདེ་འདྲ་ཡིན་སྟབས་ཁ་སང་ཟླ་བ་༩པའི་ཚེས་༡༡ནས།ངས་ཐག་གཅོད་འདི་ལྟར་བྱས་པ་ཡིན།ད་ངའི་ངོས་ནས་འགན་ཁྱོགས་ཀྱི་མི་འདུག་ལ།འགན་འཁུར་ནས་དགོས་པ་ཡང་མཐོང་གི་མི་འདུགརྒྱ་ཕྱོགས་ནས་དྲང་པོ་དྲང་བཞག་གིས་སྐད་ཆ་བཤད་ན།ངའི་ངོས་ནས་ཀྱང་འགན་འཁུར་ཐུབ་པ་དང༌།རྒྱུ་མཚན་ལྡན་པའི་སྐད་ཆ་བསམ་པ་རྣམ་དག་གིས་བཤད་རྒྱུ་ཡིན།དྲང་པོ་དྲང་བཞག་མི་བྱེད་མཁན་ཚོར་སྐད་ཆ་བཤད་རྒྱུ་ཁག་པོ་འདུགདེ་འདྲ་ཡིན་སྟབས།ངའི་ངོས་ནས་སྐད་ཆ་གསལ་པོ་བྱས་ཏེ་བཤད་ཀྱི་ཡོད།ཕྱི་རྒྱལ་གྱི་ཚགས་པར་འགོད་མཁན་མང་པོ་ལ།ད་ཆ་ང་རྒྱ་ནག་མི་མང་ལ་ཡིད་ཆེས་བརླགས་མེད་ཀྱང༌།རྒྱ་ནག་གཞུང་ལ་ཡིད་ཆེས་ཆུང་དུ་ཆུང་དུ་འགྲོ་གི་འདུགཁག་པོ་འདུག་ཅེས་བཤད་ཀྱི་ཡོད།དེ་ལྟར་བཀའ་སྤྱི་གཉིས་ལ་ཞུས་ནས།གང་ལྟར་ང་ཚོ་འདིར་ཚོགས་ཆེན་འཚོག་རྒྱུའི་སྒང་ལ་བཞག་ཡོད།ད་ཐེངས་ཚོགས་ཆེན་འཚོགས་ཏེ་ལམ་སང་ཐག་གཅོད་ཐུབ་པ་ཡོང་གི་མ་རེད་སྙམ།གཙོ་བོ་མི་མང་ཚོས་ཁུར་བླངས།དོ་སྣང་བྱས།ངོ་མའི་ཁ་ཡོད་ལག་ཡོད་ཀྱི་ལས་དོན་གང་འདྲ་བྱས་ནས་བསྒྲུབ་དགོས་པ་དང༌།བྱེད་ཐབས་གང་དང་གང་ཡོད་ཐད་ཚང་མས་ཕྱར་བ་གྲུ་འདེགས་དང་ཁུར་མཉམ་ལེན་གྱིས་འགྱངས་འཐེན་ཕུགས་གསུམ་གྱི་བསམ་བློ་བཏང་ནས་གོ་བསྡུར་བྱེད་དགོསདངོས་གཞིའི་ཐག་གཅོད་ནི་དངོས་ཡོད་གནས་ཚུལ་ལ་ལྟ་གིན་ལྟ་གིན་བྱས་ནས་བྱེད་རྒྱུ་རེད།